title: Wevala ke Paris (suterot)
text: Fem ke rupa zo katrasir. Eldeon gu Jora ke Oviskik, va jizara va Quasimodo gluyedayano is plukeno koe Châtelet lamone tcoket. Lan Florian malyerasik tir xadaf, dum Quasimodo : Florian va Quasimodo me gildeso biber voxe tire va inafa medulzera miv me gilder nume krupter da dulzera ke Quasimodo tir lovafa is daniaskisa va bibera. Brugey darpe butum divlizer numen palsotik adre folid da Quasimodo jlokur ise rotuxadar. Mil zimik zo kodijur. Moe Grève viga tolbartivon zavzagitir. Dere zo zersar. Malyerotaf tcicesik pu Florian lasupebur da lanzanik tir xadaf voxen palsotik nope meuna wanda vangrupejer.